OzLabs/hebrew-wiki-articles huggingface dataset:
כדורגלן השנה בצ'כוסלובקיה

כדורגלן השנה בצ'כוסלובקיה (בצ'כית: Fotbalista Roku, בסלובקית: Futbalista roka, פירוש מילולי: כדורגלן השנה) הוא פרס שהוענק על בסיס שנתי לכדורגלן הצ'כוסלובקי הטוב ביותר באותה השנה. הזוכה בפרס נבחר על התאחדות הכדורגל הצ'כוסלובקית.

הפרס חולק החל משנת 1965, ועד לפירוק צ'כוסלובקיה ב-1993. החל משנת 1985 חולק פרס גם למאמן השנה.

== רשימת הזוכים ==
{|class="wikitable"
|- 
!rowspan="2"|שנה
!colspan="2"|כדורגלן השנה בצ'כוסלובקיה
!colspan="2"|מאמן השנה בצ'כוסלובקיה
|- 
!שחקן
!קבוצה
!מאמן
!קבוצה
|-
|||יאן פופולהאר||סלובן ברטיסלאבה||colspan="2"|
|-
|||יוזף מסופוסט||דוקלה פראג||colspan="2"|
|-
|||יאן גלטה||דוקלה פראג||colspan="2"|
|-
|||איבו ויקטור||דוקלה פראג||colspan="2"|
|-
|||לדיסלב קונה||ספרטק טרנבה||colspan="2"|
|-
|||קרול דוביאש||ספרטק טרנבה||colspan="2"|
|-
|||קרול דוביאש||ספרטק טרנבה||colspan="2"|
|-
|||איבו ויקטור||דוקלה פראג||colspan="2"|
|-
|||איבו ויקטור||דוקלה פראג||colspan="2"|
|-
|||יאן פיבארניק||סלובן ברטיסלאבה||colspan="2"|
|-
|||איבו ויקטור||דוקלה פראג||colspan="2"|
|-
|||איבו ויקטור||דוקלה פראג||colspan="2"|
|-
|||קארל קרופה||זברויובקה ברנו||colspan="2"|
|-
|||זדנק נהודה||דוקלה פראג||colspan="2"|
|-
|||זדנק נהודה||דוקלה פראג||colspan="2"|
|-
|||אנטונין פננקה||בוהמיאנס פראג||colspan="2"|
|-
|||יאן קוזאק||דוקלה פראג||colspan="2"|
|-
|||יאן פיאלה||דוקלה פראג||colspan="2"|
|-
|||לדיסלב ויזק||דוקלה פראג||colspan="2"|
|-
|||יאן ברגר||ספרטה פראג||colspan="2"|
|-
|||לדיסלב ויזק||דוקלה פראג||קארל ברוקנר||סיגמה אולומוץ
|-
|||יוזף צ'ובאנץ||ספרטה פראג||איוואן קופצקי||ויטקוביצה
|-
|||איוואן האשק||ספרטה פראג||וצלאב ייז'ק||ספרטה פראג
|-
|||איוואן האשק||ספרטה פראג||וצלאב ייז'ק||ספרטה פראג
|-
|||מיכאל בילק||ספרטה פראג||מילאן מצ'אלה||באניק אוסטרבה
|-
|||יאן קוסיאן||פ.צ. סנט פאולי||מילאן מצ'אלה||באניק אוסטרבה
|-
|||תומאש סקורהבי||גנואה||דושאן אוהרין||ספרטה פראג
|-
|||לובומיר מורבצ'יק||סנט אטיין||דושאן אוהרין||ספרטה פראג
|-
|}

== זכיות לפי קבוצה ==
{|class="wikitable"
|-
!קבוצה
!כדורגלן השנה
!מאמן השנה
!סך הכול
|-
|דוקלה פראג||13||-||13
|-
|ספרטה פראג||5||4||9
|-
|ספרטק טרנבה||3||-||3
|-
|סלובן ברטיסלאבה||2||-||2
|-
|באניק אוסטרבה||-||2||2
|-
|}

קטגוריה:צ'כוסלובקיה: כדורגל
צ'כוסלובקיה
.ye

.ye היא הסיומת הלאומית (ccTLDs – Country Code Top Level Domains) של שמות המתחם (Domain name) של אתרי אינטרנט הרשומים בתימן. הסיומת נפתחה בשנת 1996, היא סיומת פעילה ונפוצה ביותר בעיקר בקרב תושבי תימן.

סיומת זו מנוהלת על ידי YemenNet.

== תתי סיומות ==
ישנן שמונה תתי סיומות:
* com.ye: ישויות מסחריות
* co.ye: חברות
* ltd.ye: חברות
* me.ye: אנשים פרטיים
* net.ye: ספקי רשת
* org.ye: ארגונים ללא מטרות רווח
* plc.ye: חברות ציבוריות
* gov.ye: המערכת הממשלתית

==קישורים חיצוניים==

* 
* [https://www.iana.org/domains/root/db/ye.html מידע על הסיומת .ye באתר IANA]

קטגוריה:תימן
ארנסט וינברגר

ארנסט וינברגר (וורמש) (1 באפריל 1916 - 14 בינואר 2000) היה כדורגלן ומאמן כדורגל יהודי הונגרי-ישראלי, אשר שיחק בנבחרת ישראל בכדורגל ומזוהה בעיקר עם קבוצת בית"ר תל אביב.

==קורות חיים==
וינברגר נולד בשנת 1916 בבודפשט שבהונגריה, ומצעירותו שיחק כדורגל. בין השנים 1936–1938 שיחק בקבוצה המקומית בוודאי 11 ולאחר מכן שיחק בקבוצת לבסקי סופיה בשנת 1939. בסוף שנה זו עלה לארץ ישראל והצטרף לקבוצת בית"ר תל אביב שם שיחק בתפקיד החלוץ והיה קפטן הקבוצה. בין השנים 1948–1949 זומן וינברגר לנבחרת ישראל והיה הקפטן במשחקי ידידות ובמשחקי מוקדמות מונדיאל 1950 נגד נבחרת יוגוסלביה שהסתיימו בתבוסה לישראל. בסך הכל ערך ארבע הופעות במדי הנבחרת, בהן כבש שני שערים.

וינברגר נשאר בבית"ר תל אביב עד גיל 40 כשחקן וכעוזר מאמן, עד שנת 1956 בה נחלץ לעזרתה של בית"ר ירושלים ואימן אותה על מנת להשאירה בליגת המשנה, ואף הפך עצמו למאמן-שחקן בחלק מהמשחקים בעונת 1956/1957. בעונה שלאחר מכן הצליח להוביל את הקבוצה למקום הראשון בליגה א', אך הליגה הוקפאה ודבר שמנע מהקבוצה העפלה לליגה הבכירה. ב-1959 חזר וינברגר לאמן את בית"ר תל אביב, לאחר שתי עונות פרש מכדורגל ופתח חנות תכשיטים.

וינברגר נפטר בשנת 2000, בגיל 83, ונקבר בבית העלמין ירקון.

==קישורים חיצוניים==

==הערות שוליים==

קטגוריה:כדורגלנים יהודים הונגרים
קטגוריה:כדורגלנים ארץ-ישראלים
קטגוריה:כדורגלנים ישראלים
קטגוריה:חלוצי כדורגל יהודים הונגרים
קטגוריה:חלוצי כדורגל ישראלים
קטגוריה:בודפשט: כדורגלנים
קטגוריה:כדורגלני לבסקי סופיה
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני בית"ר תל אביב
קטגוריה:מאמני בית"ר ירושלים
קטגוריה:מאמני כדורגל יהודים הונגרים
קטגוריה:אנשי העלייה החמישית
קטגוריה:אישים הקבורים בבית הקברות ירקון
קטגוריה:ישראלים שנולדו ב-1916
קטגוריה:ישראלים שנפטרו ב-2000
משה סנדובסקי

הפסל "המשכיות החיים" בקריית מוצקין. הפסל הוא משה סנדובסקי
משה סנדובסקי (נולד בשנת 1931) הוא פסל ישראלי.

== ביוגרפיה ==
נולד ב-1931 בעיר פיוטרקוב טריבונלסקי, פולין. ניצול השואה. ב-1947 עלה לישראל, במסגרת עליית הנוער, והתחנך בקבוצת כנרת. ב-1949 היה ממייסדי קיבוץ האון. כיום מתגורר בקריית ביאליק. בין השנים 1971–1975 למד באורנים - המכללה האקדמית לחינוך, בטבעון. עד הפרישה לגמלאות עסק בהוראת אומנות ויצירה, בבתי ספר יסודיים תיכוניים, ובסמינרים למורים. לימד מלאכה, את הבנים, בכל בתי הספר היסודיים בקריית ים: אורים, זבולון, מפלסים וסיני.

== יצירה ==
סנדובסקי מפסל דמויות חצי פיגורטיביות עד מופשטות, תוך העדפה לדמות האישה, המעוצבת בפסליו ככוח בורא, כסמל הפריון, והאימהות. פסליו המבטאים מצבי ייסורים וכאב, מעוצבים בתנוחות התכנסות והפנמה, ואילו רגעי ההתעלות והשמחה - בתנועות פתוחות וזורמות. סנדובסקי משתמש בחומרים מגוונים, כמו: ברונזה, אבן וברזל. פסליו מתאימים לבית ולחוץ, והם מפוזרים בידי אספנים, מוזיאונים, גלריות, במקומות ציבוריים כמו: בית נשיא מדינת ישראל – בירושלים, בטכניון – בחיפה, וכמונומנטים, ברחבות בנתניה, בקריית מוצקין, בקריית ביאליק ובנצרת עילית. סנדובסקי חבר מן המניין באגודת הציירים והפסלים בישראל. בשנת 2000 זכה למדליית העיר חיפה לפיסול.

== תערוכות ==
* בית האמנים על שם מארק שאגאל חיפה, 1984, 1985, 1986.
* תיאטרון חיפה, 1985.
* מרכז תרבות, קריית ים, 1986.
* עיריית חיפה, 1987.
* מגדל חיפה, 1987.
* בית האמנים ע"ש יוסף זריצקי, חיפה, 1988.
* מוזיאון בית התנ"ך, תל אביב, 1989, 1995.
* מוזיאון בית אורי ורמי נחושתן, אשדות יעקב איחוד, 1990.
* מוזיאון יק"א, חצרות האיכרים כפר תבור, 1990.
* מוזיאון עירוני בית ליברמן, נהריה, 1990.
* בית יד לבנים, תל אביב, 1992.
* מרכז הירידים תל אביב, 1992, 1993.
* גלריה עין הוד, 1993.
* היכל התרבות, נתניה, 1994.
* אמפיתיאטרון קיסריה, 1996.
* ארט אקספו, ניו יורק, 1998, 1999, 2000.
* גלריית קסטרא, חיפה, 2003.
* גלריית אלכס מנם, פריז, 2004.
* גלריית דילון, יפו העתיקה, 2005.
* ביתן הלנה רובינשטיין לאמנות בת זמננו, תל אביב, 2016.

== קישורים חיצוניים ==

* 
* [http://www.imj.org.il/artcenter/newsite/he/?artist=%D7%A1%D7%A0%D7%93%D7%95%D7%91%D7%A1%D7%A7%D7%99,%20%D7%9E%D7%A9%D7%94 משה סנדובסקי], באתר מוזיאון ישראל, ירושלים
* [http://www.artbeat.co.il/Exhibition.php?ind=4312 משה סנדובסקי תערוכת יחיד בפיסול / גלריית בית רובינשטיין]

קטגוריה:ישראלים ילידי פולין
קטגוריה:פסלים ישראלים
קטגוריה:ניצולי השואה
קטגוריה:עולים בעליית הנוער
קטגוריה:עולים לאחר מלחמת העולם השנייה
קטגוריה:האון: אישים
קטגוריה:בוגרי אורנים - המכללה האקדמית לחינוך
קטגוריה:ישראלים שנולדו ב-1931
אלמנתיים

אלמנתיים (שם מדעי: Viduidae) היא משפחה של ציפורי שיר אפריקניות המכילה 2 סוגים. משפחה זו היא קרובה רחוקה של הפרושיים ומיניה מזכירים דרורים שחורים-לבנים, בעלי זנב ארוך ושחור המורכב משתי נוצות ארוכות. לעיתים הם משוייכים למשפחת האסטרילדיים. 

כל מיני האלמנות הם עופות טפיליים המטילים ביצים בקיני ציפורים אחרות, בעיקר מיני אסטרלידיים. הביצים דומות מאד לביצי הבעלים. בדרך כלל תטיל האלמנה 2 ביצים בקן.

כל מיני האלמנות שייכים לאותו סוג מלבד האלמנה הפרושית (Anomalospiza imberbis), המזכירה מאוד קנרית והיא צבעונית אך חסרה את הזנב הארוך שיש לשאר האלמנות.

==מינים==
*סוג אלמנה (Vidua)
**Vidua chalybeata
**Vidua raricola
**Vidua larvaticola
**Vidua maryae
**Vidua nigeriae
**Vidua funerea
**Vidua codringtoni
**Vidua purpurascens
**Vidua wilsoni
**Vidua camerunensis
**Vidua hypocherina
**אלמנה צהובת-זנב (Vidua fischeri)
**Vidua regia
**אלמנה חדת-זנב (Vidua macroura)
**Vidua togoensis
**Vidua interjecta
**אלמנה עדנית (Vidua paradisaea)
**Vidua orientalis
**Vidua obtusa
*סוג ומין יחיד אלמנה פרושית (Anomalospiza imberbis)

==קישורים חיצוניים==

*
ליאור

ליאור דוידי (נולד ב-7 ביוני 1985), הידוע בשמו הפרטי בלבד - ליאור - הוא זמר-יוצר, פזמונאי, מלחין, מוזיקאי ומעבד מוזיקלי .

==ביוגרפיה==
ליאור נולד וגדל בכרמיאל שבגליל המערבי.

בשנת 2003 התגייס לצה"ל ושירת כקצין. לאחר שירותו הצבאי עבר להתגורר בתל אביב בהמשך בלונדון וכעת פועל שוב מישראל.

בשנת 2007 כחלק מפרויקט מוזיקלי משותף לynet ותוכנית 'הבוקר' עם טל ברמן ואביעד קיסוס פורסמה כתבה והושמע שירו בתוכנית 'הבוקר'.

בשנת 2010 הקליט את אלבום הבכורה באנגלית Carousel, את כל השירים באלבום כתב והלחין ליאור והיה שותף לעיבוד של שירו Free Bird שזכה בכמה תחרויות שירים עולמיות. באלבום השתתפו אבי סינגולדה, אלון הילל, בנצי גפני, Adam Ben Ezra, ניצן עין הבר, רביעיית מיתרים ועוד. שירי האלבום הושמעו בתחנות הרדיו בארץ ולאחר חוזה הפצה שחתם בחברת MMG נבחרו מספר שירים לשימוש בתוכניות טלוויזיה בקנדה ובאוסטרליה.

בשנת 2010 עבר להתגורר בלונדון והמשיך להופיע עם שיריו באנגלית.

בשנת 2018 הוציא 4 סינגלים מתוך האלבום "רוח טובה" בהפקתו של שמוליק דניאל שזכו לצפיות רבות ברשתות החברתיות.

בשנת 2019 הושק הסינגל החדש "שנים שאני ככה" בהפקתו של עדי גולדשטיין.

נכון ל-2019, ליאור מתגורר במרכז ועוסק במוזיקה.

==דיסקוגרפיה==
===אלבומי סולו===
* "רוח טובה" (2017)
* "Carousel" (2010)

===סינגלים===
* "שנים שאני ככה"
*"געגוע"
*"איזו זכות"
*"אוהבת אותך"
*"תחנות"
* "Free Bird"
* Carousel"
* "January 1st"

== קישורים חיצוניים ==

* יוסי חרסונסקי [http://www.yosmusic.com/ליאור-דודי-תחנות/ "ליאור דוידי - תחנות"] 04 בנובמבר 2017, באתר [http://www.yosmusic.com/ליאור-דודי-תחנות/ YosMusic]
* 
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים השרים בעברית
קטגוריה:זמרי פופ ישראלים
קטגוריה:זמרי רוק ישראלים
קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:פזמונאים כותבי עברית
קטגוריה:פזמונאים ישראלים
קטגוריה:זמרים-יוצרים בעברית
קטגוריה:זמרים-יוצרים ישראלים
קטגוריה:כרמיאל: אישים
קטגוריה:ישראלים שנולדו ב-1985
עצם מיאל

עצם מיאל או גרם השמים של מיאל (Mayall's Object) היא גלקסיה אשר נוצרה מהתנגשות של שתי גלקסיות ונמצאת במרחק של 450 מיליון שנות אור מכדור הארץ בקבוצת הכוכבים הדובה הגדולה. הגלקסיה התגלתה על ידי ניקולאס מיאל שעל שמו נקראת הגלקסיה) ב-13 במרץ 1940. כאשר התגלתה הגלקסיה היא תוארה בתור ערפילית מוזרה בצורה המזכירה סימן שאלה. בתחילה נחשבה הגלקסיה לגלקסיה רגילה המקיימת אינטראקציה עם תווך בין כוכבי, אך מאוחר יותר התברר שהיא איחוד שנוצר על ידי התנגשות של שתי גלקסיות ותוצאתו גלקסיית טבעת עם מעין זנב היוצא ממנה. גודלו הזוויתי של העצם הוא 0.467 על 0.224 דקות קשת ששקול לאורך של כ-61,000 שנות אור ורוחב של כ-30,000 שנות אור.

==קישורים חיצוניים==

* 

==הערות שוליים==

קטגוריה:קבוצת הכוכבים הדובה הגדולה
קטגוריה:גלקסיות טבעת
גדרוני ניו זילנד

גדרוני ניו זילנד (שם מדעי: Acanthisittidae) הם משפחת ציפורי שיר האנדמית לניו זילנד. משפחת ציפורים זו שייכת לתת-סדרה נפרדת משאר ציפורי השיר הקיימות וזו גם המשפחה היחידה בתת-סדרה זו. השם ניתן לגדרונים אלה עקב דמיונם לגדרונים במראה וגם בהתנהגות, אך הם אינם קרוביהם.

משפחה זו מכילה רק שני מינים חיים כיוון שרוב בני המשפחה נכחדו בעקבות הגעת בני האדם לניו זילנד והבאתם של יצורים טורפים לאי - בעיקר חתולים וסמורים וחולדות פולינזיות וכן עקב פעילות האדם.

שני המינים ששרדו (ואחד מצוי בסכנת הכחדה), דומים במראם ובהתנהגותם לגדרונים והם מעופפים חלשים הניזונים מחרקים על קרקע היערות והשדות של ניו זילנד. צבעם הכללי ירוק בהיר-צהוב והם בעלי מקור חד וראש מגודל.

שני מינים שנכחדו, גדרון איי סטפן (Xenicus lyalli) וגדרון ארך מקור (Dendroscansor decurvirostris), היו בין ציפורי השיר היחידות בעולם שלא יכלו לעוף, דבר שהביא להכחדתם על ידי טורפים. ציפור השיר היחידה, מלבדם, שלא יכלה לעוף הייתה מסוג הגיבתון, הנקרא גיבתון ארך-רגליים (Emberiza alcoveri), מהאיים הקנריים, שגם הוא נכחד.

==מיון==
בתת-סדרה זו היו בעבר ארבעה סוגים ושבעה מינים. כיום ישנם שני מינים, שניהם יחידים בסוגם (אחד מהם נהיה ליחיד בסוגו לאחר הכחדת המין האחר שהיה באותו סוג).
*משפחה גדרוני ניו זילנד (Acanthisittidae)
**סוג ומין יחיד גדרון רובאי (Acanthisitta chloris)
**סוג Xenicus
***מין גדרון שיחים (Xenicus longipes) - נכחד
***מין גדרון סלע ניו זילנדי (Xenicus gilviventris)
** סוג ומין יחיד גדרון איי סטפן (Xenicus lyalli) - נכחד
**סוג Pachyplichas - נכחד
***מין Pachyplichas yaldwyni
***מין Pachyplichas jagmi
**סוג ומין יחיד גדרון ארך-מקור (Dendroscansor decurvirostris) - נכחד

==קישורים חיצוניים==

* 

גדרונים מהמין [[גדרון איי סטפן שנכחד]]

קטגוריה:בעלי חיים שתוארו ב-1872
קטגוריה:טקסונים שתוארו בידי קרל יקוב סונדול
קטגוריה:ציפורי שיר
תיירי נויביל

תיירי נויביל (באנגלית: Thierry Neuville, נולד ב-16 ביוני 1988) הוא נהג מרוצים בלגי המתחרה באליפות העולם בראלי עבור קבוצת יונדאי.

==קריירה==
===2010-2013: שנים ראשונות===
נויביל החל להתחרות בשנת 2010 באופן עצמאי בסבב אליפות העולם בראלי לצעירים (JWRC), במסגרתו התחרה בחמישה מרוצים. בשלושה מרוצים נאלץ לפרוש, ניצח במרוץ אחד וסיים במקום השלישי במרוץ הנוסף. במקביל השתתף בשישה מרוצים בסבב האינטרקונטנינטל ראלי צ'אלנג' (IRC). בשנת 2011 התחרה בעונה מלאה של סבב ה-IRC ואף רשם שני ניצחונות (בקורסיקה ובסן רמו).

בשנת 2012 הוחתם על ידי סיטרואן כנהג בקבוצת המשנה. הוא התחרה עבור הקבוצה ב-11 מרוצים וצבר נקודות בחמישה מתוכם. בשני המרוצים הנוספים של העונה (ניו זילנד ואיטליה) התחרה עבור קבוצת הראלי קטר. בשנת 2013 עזב את סיטרואן ועבר לנהוג בפורד פיאסטה RS WRC של הקבוצה הקטרית. במרוץ הראשון של העונה נאלץ לפרוש לאחר שהחליק מהמסלול. במהלך העונה צבר נקודות באחד עשר מתוך שלושה עשר המרוצים, כולל שבעה פודיומים מתוכם חמישה רצופים. את העונה סיים במקום השני אחרי סבסטיאן אוז'ייה.

===2014-הווה: יונדאי===
יונדאי חזרה לסבב אליפות העולם בראלי בעונת 2014 עם דגם היונדאי i20 WRC לאחר היעדרות של 11 שנים והחתימה את נויביל כנהג המוביל של הקבוצה המתחדשת. בראלי גרמניה החליק רכבו של נויביל מהמסלול והתהפך שש פעמים, למרות התאונה הקשה הצליח לחזור לתחרות ואף סיים אותה כמנצח, ניצחון בכורה אישי וקבוצתי. עונת 2015 נפתחה בצורה טובה עבור נויביל שסיים חמישי במונקו, שני בשוודיה ושמיני במקסיקו. תאונה קשה שעבר בראלי ארגנטינה פגעה ביכולתו עד לסיום העונה והוא הצליח להגיע לפודיום רק עוד פעם אחת עד לסיום העונה. דני סורדו והיידן פאדון, חבריו לקבוצה, השיגו תוצאות טובות ממנו במרוצי סיום העונה, אך בניקוד הכללי סיים לפניהם.

בעונת 2016 הוביל את נהגי הקבוצה וסיים את העונה במקום השני, אחרי סבסטיאן אוז'ייה. בראלי סרדיניה השיג את ניצחונו השני בקריירה ואת העונה סיים עם רצף של חמישה מרוצים בהם הגיע לפודיום.

==קישורים חיצוניים==

* 

* [http://www.wrc.com/en/wrc/drivers/drivers/driver/thierry-neuville/page/874-94-874--.html?h=2016/drivers/27 פרופיל נהג] באתר WRC.com

==הערות שוליים==

קטגוריה:נהגי מכוניות מרוץ בלגים
קטגוריה:נהגי קבוצת יונדאי מוטורספורט
קטגוריה:בלגים שנולדו ב-1988
דבלולניים

פוחלצים של עופות ה[[הוייא הנכחדות.]]
דבלולניים (שם מדעי: Callaeidae) הם משפחה קטנה של ציפורי שיר דמויי-עורב האנדמיים לניו זילנד. עופות אלה הם דומים וקרובים לעורביים. מקורם ארוך וצר או מעובה וצבעם שחור והם בעלי דבלולי עור (כמו העור שמתחת למקור התרנגולת) גדולים בצבעים עזים בין אדום לכחול. עופות אלה הם אוכלי כל הניזונים מפירות ומחרקים והם מעופפים חלשים ובעלי כנפיים קצרות. רגליהם לעומת זו חזקות והם נעים רוב הזמן על הקרקע או נמצאים על ענפים. 

עופות אלה הם בין העופות הראשונים בניו זילנד והם קרובי משפחתה של תפרית ניו זילנדית (Notiomystis cincta), שאנדמית כמותם לניו זילנד. ישנם 5 מינים במשפחה, ביניהם אחד שנכחד בתחילת המאה ה-20 ואחד נוסף אשר לא נראה מאז שנת 1967 אך עדיין ישנן שמועות לקיומו. שאר המינים מדורגים על ידי הרשימה האדומה של IUCN כקרובים לסיכון.

==מיון==
*משפחת דבלולניים (Callaeidae)
**סוג דבלולן (Callaeas)
***מין דבלולן דרומי (Callaeas cinerea) - ייתכן שנכחד
***מין דבלולן צפוני (Callaeas wilsoni)
**סוג אוכפית (Philesturnus)
***מין אוכפית צפונית (Philesturnus rufusater)
***מין אוכפית דרומית (Philesturnus carunculatus)
**סוג ומין יחיד הוייא (Heteralocha acutirostris) - נכחד

==קישורים חיצוניים==

* 

*
קטגוריה:בעלי חיים שתוארו ב-1836
קטגוריה:טקסונים שתוארו בידי קרל יקוב סונדול
זוזנה רוז'יצ'קובה

זוּזָנָה רוּזִ'יצְ'קוֹבָה (בצ'כית: Zuzana Růžičková, 14 בינואר 1927 – 27 בספטמבר 2017) הייתה צ'מבליסטית צ'כית יהודייה. היא התפרסמה בעולם בהופעותיה ובהקלטותיה הרבות, ונמנתה עם הצ'מבליסטים המעטים שהקליטו את מכלול יצירות באך לכלי.

==ילדותה ונעוריה==
זוזנה רוז'יצ'קובה נולדה ב-1927 בעיר פלזן, אז בצ'כוסלובקיה. היא החלה ללמוד פסנתר בגיל תשע, ומורתה עודדה אותה לנגן גם בצ'מבלו. מורתה כתבה לצ'מבליסטית הפולנייה המפורסמת ונדה לנדובסקה כדי שתסכים לקבל אותה כתלמידה בפריז לאחר שתשלים את חוק לימודיה, אך התוכנית לא יצאה אל הפועל בשל הפלישה הנאצית לצ'כוסלובקיה.

רוז'יצ'קובה ובני משפחתה נשלחו לגטו טרזיינשטאט, שם נפטר אביה בשנת 1943. בגטו למדה רוז'יצ'קובה אצל המלחין גדעון קליין. אחרי שנתיים בטרזיינשטאט נשלחו רוז'יצ'קובה ואמה לאושוויץ, ומשם, לקראת סוף המלחמה, נשלחו תחילה למחנה הריכוז נוינגמה ולבסוף לברגן-בלזן. היא ואמה שרדו את אימי המחנות, וחזרו לביתן בפלזן בתום המלחמה.

==קריירה מוזיקלית==
לאחר השחרור חזרה רוז'יצ'קובה ללימודי מוזיקה מסודרים, תחילה במוסדות שנועדו לילדים, ולאחר מכן באקדמיה לאמנויות הבמה של פראג. ב-1950 החלה ללמד באותו מוסד, ואחד מתלמידיה שם היה המלחין הצ'כי ויקטור קלביס, שאיתו התחתנה ב-1952. בתקופת השלטון הקומוניסטי הוטלו עליה מגבלות בשל מוצאה היהודי ובשל העובדה שסירבה להיות חברת המפלגה הקומוניסטית. אך לאחר מותו של סטלין, ומאחר שכבר יצא לה שם בעולם, הוקלו ההגבלות שהושתו עליה והותר לה לראשונה לנגן עם התזמורת הפילהרמונית הצ'כית. עליית קרנה של רוז'יצ'קובה התרחשה במקביל לתחיית המוזיקה העתיקה באירופה והתחדשות העניין בצ'מבלו. ב-1965 הקליטה רוז'יצ'קובה את מכלול יצירות באך לכלי. בעקבות אירועי האביב של פראג ב-1968 ביקש השלטון החדש בצ'כוסלובקיה להצטייר כסובלני ויציב, ובעקבות זאת הוענקו לה פרסים ותוארי כבוד ממלכתיים, שהיא נאלצה לקבלם בעל כורחה.

מאז 2004 הפסיקה לנגן בפומבי. הייתה חברה פעילה בקרנות ובארגונים מוזיקליים שונים, וכן בארגונים להנצחת גטו טרזיינשטאט.

==קישורים חיצוניים==

* 

* 	
* [http://www.thetimes.co.uk/article/the-harpsichordist-who-survived-the-holocaust-v5l0bsfc7?shareToken=1fa4670220d6159e11bab9731177e09b ריאיון עם רוז'יצ'קובה בטיימס הלונדוני] 

==הערות שוליים==

קטגוריה:נגני צ'מבלו
קטגוריה:מוזיקאיות יהודיות
קטגוריה:מוזיקאים יהודים צ'כים
קטגוריה:נגנים יהודים צ'כים
קטגוריה:אסירים בגטו טרזיינשטט
קטגוריה:אסירים במחנה הריכוז אושוויץ
קטגוריה:אסירים במחנה הריכוז ברגן-בלזן
קטגוריה:אסירים במחנה הריכוז נוינגמה
קטגוריה:ילידות 1927
קטגוריה:צ'כים שנפטרו ב-2017
תפרית ניו זילנדית

תפרית ניו זילנדית (שם מדעי: Notiomystis cincta), המכונה גם היהי בעקבות קריאתם הצווחנית, היא ציפור שיר יחידה בסוגה ובמשפחתה תפריות ניו זילנד (Notiomystidae). היא קרובתם הרחוקה של הדבלולניים, דמויי העורבים שכמותה חיים רק בניו זילנד. התפרית אנדמית לניו זילנד וחיה על שמורות באי הצפוני ובחופים נטולי טורפים.<ref></ref>. נחשבה בעבר למין של דבשנית, אך בדיקות גנטיות מצאו שאינה שייכת למשפחה.
== מאפיינים ==
התפרית הניו זילנדית קטנה ושחורה. לזכרים ראש שחור עם צווארון צהוב, אוזניים לבנות ומקור קצר. לנקבות מקור מעוקל למטה עם לשון ארוכה, זיפי "שפם" צהובים וגוף אפור. הכנפיים של שני הזוויגים צהובים, שחורים ולבנים. 

היא ניזונה מצוף של צמחים ניו זילנדים שונים כמו: Rhabdothamnus solandri, Vitex lucens, Metrosideros robusta וAlseuosmia macrophylla כמו כן היא ניזונה מכמה סוגי פירות ומגוונת בחרקים שהיא מוצאת. 

תפרית זו נפגעה מהגעת האדם לניו זילנד, בעיקר עקב תחרות מצד חולדות ומצד עופות מתחרים אירופאים. היא מוגדרת ע"פ אתר IUCN כפגיעה ובטבע נותרו בין 600 ל-6,000 עופות, רבים מתוכם שרדו בשמורה הנקייה מחיות לא-ילידות, זילנדיה (Zealandia) שבוולינגטון.

==קישורים חיצוניים==

== הערות שוליים ==

קטגוריה:עורבאים
קטגוריה:ניו זילנד: עופות אנדמיים
קטגוריה:עופות יחידים בסוגם
קטגוריה:מינים יחידים במשפחתם
יואב נאמן

יואב נאמן (נולד ב-6 בינואר 1980) היה בעברו שחקן כדוריד ישראלי, הוא שימש כקפטן בקבוצת מכבי ראשון לציון (כדוריד), שימש בעבר גם כקפטן נבחרת ישראל בכדוריד, נאמן שיחק בעמדת בעמדת שוטר ימין. נאמן שיחק 23 עונות במדי מכבי ראשון לציון (כדוריד).

== קריירה ==
נאמן שיחק במחלקת הנוער של מכבי ראשון לציון, ובשנת 1997 כשהוא בן 17 בלבד, עלה לקבוצה הבוגרת של המועדון. בשנת 2004 מונה נאמן לקפטן הקבוצה, תפקיד אותו הוא ממלא עד היום. בעונת 2014/15 בעקבות ריב עם המאמן ג'ו מתתיה, יואב סיכם את תנאיו במכבי תל אביב, אך הנהלת מכבי ראשון לציון החליטה לפטר את המאמן ולהביא במקומו את גלעד מאור שזכה עם המועדון ב-11 שנים ב-7 אליפויות, ו-5 גביעים. בעקבות כך נאמן ביטל את מעברו למכבי תל אביב, ונשאר בקבוצת נעוריו מכבי ראשון לציון. יואב מעולם לא עזב את מכבי ראשון לציון (כדוריד).

יואב היה קפטן נבחרת ישראל בכדוריד במשך שנים רבות, השתתף ב-64 משחקים, וכבש 157 שערים.

בסוף עונת 2019/20 הודיע נאמן על פרישה.

ב-7 ביוני 2021 נערך טקס פרידה עבור נאמן כחלק מהמשחק השני בסדרת הגמר נגד הפועל ראשון לציון (כדוריד).

== חיים אישיים ==
אביו של יואב, בנימין נאמן, היה אף הוא שחקן כדוריד בעברו, ושיחק במכבי ראשון לציון בה שימש כקפטן ובנבחרת ישראל שיחק ב-14 משחקים וכבש 24 שערים. אמו דליה היא מורה בבית ספר בראשון לציון.

נאמן נשוי ואב לשלושה. מתגורר בראשון לציון.

== תארים ==
* אליפות המדינה (8): 2005, 2006, 2007, 2009, 2010, 2011, 2012, 2017, 2020
* גביע המדינה (7): 2003, 2004, 2006, 2007, 2011, 2013, 2014
* דאבל (3): 2006, 2007, 2011

==הערות שוליים==

קטגוריה:שחקני כדוריד ישראלים
קטגוריה:ראשון לציון: ספורטאים
קטגוריה:בוגרי תיכון עמית עמל (ראשון לציון)
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1980
מדורת ההבלים

מדורת ההבלים של [[ברנרדינו מסיינה]]
מדורת ההבלים (באיטלקית: Falò delle vanità) היא מדורה שמובערת בידי רשויות (לרוב דתיות) ובה נשרפים חפצים שעשויים לפתות אנשים לחטוא. המונח מתייחס לרוב למדורת ההבלים של הנזיר הדומינקני ג'ירולמו סבונרולה, אשר הובערה ב-7 בפברואר 1497. סבונרולה ואנשיו אספו מדלת לדלת מראות, קוסמטיקה, תמונות, ספרים אליליים, שולחנות הימורים, בגדים נאים, עבודותיהם של משוררים בלתי מוסריים (לפי הגדרתו) ואף יצירות אומנות. הכל הובער במרכז העיר פירנצה. עם זאת, אופן פעולה זה לא הומצא בידי סבונרולה, ובאותה מאה הבעיר גם ברנרדינו מסיינה מדורה דומה. 

==סבונרולה==

ג'ירולמו סבונרולה היה כומר דומיניקני שפעל ברפובליקת פירנצה. לאחר התמוטטות שלטונם של בני מדיצ'י בעיר, הוא הפך בהדרגה לשליט הדתי של העיר, והיה לו אף משמר אישי שליווה אותו לכל מקום. סבונרולה הירבה להטיף נגד החיצוניות, המוגזמת לדעתו, שבה התאפיינה פירנצה באותם ימים. 

החל מפברואר 1497, החל סבונרולה לארגן את מדורת ההבלים שלו. נערים שהוסתו על ידו, עברו מבית לבית ואספו חפצים. בין הדברים שנאספו נמנו כתבי יד עתיקים שאין להם תחליף, פסלים עתיקים, ציורים עתיקים ומודרניים, שטיחי קיר שלא יסולאו בפז, פריטי אומנות יקרי ערך רבים אחרים, מראות, כלי נגינה, שמלות, אביזרי קוסמטיקה, שולחנות הימורים, קלפי משחק, ספרי הגדת עתידות, אביזרי אסטרולוגיה וקסם. בין הסופרים והמשוררים שהוגדרו על ידו כ"פסולים", נמנו אובידיוס, פרופרטיוס, דנטה ובוקאצ'ו. כה גדולה הייתה השפעתו, עד שהוא הצליח לרתום למטרה אף חלק מהאומנים שעל יצירותיהם הכריז חרם כמו לורנצו די כרדי וסנדרו בוטיצ'לי. זה האחרון, השליך את יצירותיו לאש במו ידיו. כל מי שסירב למסור את חפציו, אולץ לעשות זאת בידי אנשיו המשולהבים של סבונרולה שכינו עצמם "המקוננים". המדורה הובערה בפיאצה דלה סיניוריה ב-7 בפברואר לעיני כל העיר.

במהרה איבד סבונרולה את תמיכת ההמונים. בדרשה שנשא ב"יום העלייה לשמים" ב-4 במאי 1497, החלו קבוצות נערים לחולל מהומות, אשר הפכו למרד. בתי מרזח נפתחו מחדש, והבריות הימרו בפומבי. מעשיו של סובנרולה גם לא מצאו חן בעיני האפיפיור אלכסנדר השישי, אשר הוציא עליו גזירת נידוי, אך סבונרולה התעלם ממנה ולעג לאפיפיור. בתגובה איים האפיפיור על שלטונות פירנצה שאם לא ישתיקו את המטיף הוא ינדה את העיר כולה. סבונרולה עונה בפירנצה, ופעם נוספת בידי האינקווזיטורים של האפיפיור ברומא במאמץ לגרום לו "להודות" שרימה ושיקר. בשנת 1498 הוא הוצא להורג בידי השלטונות בפירנצה. למרבה האירוניה, מאוחר יותר ספריו של סבונרולה בעצמו נשרפו בפומבי, והוצא נידוי על מי שיחזיק בהם.

==ראו גם==
* שריפת ספרים

קטגוריה:צנזורה
קטגוריה:שרפות
קטגוריה:רפובליקת פירנצה
צבים מבאישים

צבים מבאישים (שם מדעי: Kinosternidae) הם משפחה קטנה של צבים החיים בביצות ונהרות אמריקה הצפונית והמרכזית.

צבים אלה בינוניים בגודל 10–15 סנטימטרים, והגדולים עד 30 סנטימטרים. הם בעלי גוף שטוח, ראש גדול עם מסיכה על עיניהם, מקור קצר ונחיריים ועיניים גדולות. הם חיים בעיקר סביב קרקעית נהרות איטיים וכן ביצות. צבעיהם מותאמים לצבעי הצמחייה התת-מימית וכך הם מוסווים. הם שחיינים איטיים אבל מתמחים ויודעים להלך על הקרקעית. השריון שלהם שטוח וצבעו הוא חום-כתום.

כפי ששמם מציין, צבים אלה מתגוננים מפני טורפים על ידי הפרשת נוזל מצחין מהשריון. צבים אלה הם אוכלי בשר וניזונים מסרטנים, חרקים, רכיכות, דו-חיים קטנים ודגים וכן מנבלות.

==מיון==
במשפחה זו 25 מינים ב-4 סוגים וב-2 תת-משפחות:
*משפחה צבים מבאישים

==קישורים חיצוניים==

* 

*
קטגוריה:בעלי חיים שתוארו ב-1857
קטגוריה:טקסונים שתוארו בידי לואי אגאסי
עול סקוטש

left
עול סקוטש (באנגלית: Scotch yoke) הוא מנגנון תנועה הדדית (Reciprocating motion), הממיר את התנועה הקווית של סרגל כלשהו לתנועה סיבובית, או להפך. הבוכנה או הרכיב הליניארי האחר מחובר ישירות לעול מחליק עם חריץ שנוגע בזיז המסתובב. המיקום של הבוכנה כפונקציה של הזמן הוא גל סינוס באמפליטודה קבועה, ותדירות קבועה בהינתן מהירות סיבוב קבועה. במחשבים אנלוגיים יש לעול סקוטש חשיבות מיוחדת; כרכיב שמסוגל לממש פונקציות טריגונומטריות. כך למשל, באמצעות התאמת המנגנון הכללי כך
שגודל התזוזה הקווית יהיה יחסי לאורך הרדיוס וחסום מלעיל על ידיו, ניתן לממש את פונקציית הארקסינוס על ידי הרכיב, כך שהוא מעביר הלאה בדיוק את הזווית הרצויה.

==קישורים חיצוניים==

קטגוריה:הנדסת מכונות
קטגוריה:מנועים
צב נהרות מרכז-אמריקני

צב נהרות מרכז-אמריקני (שם מדעי: Dermatemys mawii) הוא מין יחיד במשפחתו (הדרמטמיסיים: Dermatemydidae) של צב מים החי אך ורק במרכז אמריקה מדרום מקסיקו עד לגואטמלה. הוא קרוב של הצבים המבאישים וכמותם שייך לעל-משפחת הקינוסטרנויים (Kinosternoidea). משפחת צבים זו התפתחה כבר בעידן הקרטיקון.
== מאפיינים ==
אורכו של צב זה עד 60 ס"מ ומשקלו הוערך בעבר עד ל-22 ק"ג, אך מדידות בזמן האחרון הגיעו רק ל-14 ק"ג. הצב בעל שריון חלק ועגלגל עם שדרות קטנות ביותר. צבעו הוא לבן עד צהוב והעור בעל גוון דומה. לזכרים יש סימונים צהובים מצדי הראש והם בעלי זנבות ארוכים יותר.

צב זה הוא יצור לילי הפעיל בנהרות אמריקה המרכזית והוא כמעט לא יוצא מהמים, אפילו לא כדי להתחמם בשמש. רק הנקבות יוצאות לשם הטלת הביצים. צב זה ניזון רק מצמחים, בעיקר מפירות כמו תאנים וכן מפרחים, אך גם מעלים של עצים יבשתיים.

צב הנהרות המרכז אמריקני נמצא בסכנת הכחדה חמורה, בעיקר משום שצדים אותו בשביל עורו ובשרו וכן בשביל אספני ביצים ושריונות.

צב זה תואר על ידי החוקר ג'ון אדוארד גריי ב-1847.

==קישורים חיצוניים==

==הערות שוליים==

קטגוריה:בעלי חיים שתוארו ב-1847
קטגוריה:צבים חבויי-צוואר
קטגוריה:זוחלים מימיים
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:טקסונים שתוארו בידי ג'ון אדוארד גריי
קטגוריה:גואטמלה: זוחלים
קטגוריה:פאונת מים מתוקים באמריקה המרכזית
קינוסטרנויים

קינוסטרנויים (שם מדעי: Kinosternoidea) היא על-משפחה של צבים החיים במים ובהם 2 משפחות: צבים מבאישים ודרמטמיסיים - בה המין צב נהרות מרכז אמריקני. שתי קבוצות אלה חיות באמריקה הצפונית ואמריקה המרכזית בנהרות איטיים וביצות והם חיים רוב זמנם על קרקעית האגמים. לצבים אלו שריון רך יותר משאר הצבים והם יכולים לצלול בקלות יותר. כמו כן הם בעלי צוואר ארוך יותר. הצבים המבאישים הם אוכלי הבשר של יצורים תת-מימיים. לעומתם צב הנהרות המרכז אמריקני ניזון בעיקר מפירות ומעלים של עצים יבשתיים.

==מיון==
*על-משפחת קינוסטרנויים (Kinosternoidea)
**משפחת דרמטמיסיים (Dermatemydidae)
***סוג ומין יחיד צב נהרות מרכז אמריקני (Dermatemys mawii)
**משפחת צבים מבאישים (Kinosternidae)
***סוג צב בוץ (Kinosternon)
***סוג צב מושק (Sternotherus)
***סוג ומין יחיד צב מבאיש צר-שריון (Claudius angustatus)
***סוג צב מושק גדול (Staurotypus)

==קישורים חיצוניים==

קטגוריה:צבים חבויי-צוואר
קטגוריה:בעלי חיים שתוארו ב-1839
מלאגרוס (מלך)

מלאגרוס (ביוונית: Mελέαγρος; המאה ה-3 לפנה"ס) היה מלך מוקדון למשך חודשיים.

==ביוגרפיה==
על פי אוסביוס מקיסריה, מלאגרוס היה בנם של תלמי הראשון מלך מצרים ואשתו אורידיקה. עם זאת, לטענת דיודורוס, הוא היה בנו של לאגוס, ואח של תלמי הראשון. מקובל כיום לקבל את טענתו של אוסביוס, וייתכן אף שדיודורוס התבלבל ובמקום לכתוב "נכדו של לאגוס", כתב "בנו של לאגוס".

הוא ליווה את אחיו תלמי קראונוס במסעו של זה להשתלטות על הכס במוקדון. בשנת 279 לפנה"ס, מת תלמי בקרב נגד הגאלים, ומלאגרוס נבחר לרשת את מקומו. לטענת אוסביוס, מלאגרוס שלט חודשיים בלבד לפני שהקצינים של אחיו מאסו בו והכתירו במקומו את אנטיפטרוס השני. דיודורוס מצמצם את תקופת שלטונו ל"כמה ימים". מקובל כיום לקבל את טענתו של אוסביוס. גורלו של מלאגרוס לאחר מכן לא ידוע.

אחותו הייתה ליסנדרה שנישאה לאלכסנדר החמישי, מלך מוקדון, שהיה בן דודה מצד אמה.

==הערות שוליים==

קטגוריה:בית תלמי
קטגוריה:מלכי מוקדון
קטגוריה:אישים שחיו במאה ה-3 לפנה"ס
ליסנדרה

ליסנדרה (ביוונית: Λυσάνδρα; המאה ה-3 לפנה"ס) הייתה נסיכה מצרית מבית תלמי, בתם של המלך תלמי הראשון ואורידיקה.

==ביוגרפיה==
ליסנדרה נולדה בתאריך לא ידוע לתלמי הראשון מלך מצרים התלמיית, ואשתו אורידיקה בתו של אנטיפטרוס. היא נישאה לאלכסנדר החמישי, מלך מוקדון, שהיה בן דודה מצד אמה. בשנת 294 לפנה"ס, נרצח אלכסנדר בידי המצביא דמטריוס פוליורקטס. המקדונים, שהיו שרויים בפחד ומבוכה מפני דמטריוס, מיהרו להכריז עליו כמלך מוקדון. בעקבות מותו של אלכסנדר, היא נישאה לאגתוקלס, בנו של ליסימכוס מלך תראקיה. עם זאת, בשנת 283 לפנה"ס, הוצא אגתוקלס להורג באשמת בגידה באביו, וליסנדרה נמלטה עם ילדיה ואחותה אל סלאוקוס הראשון, מלך האימפריה הסלווקית. שם הצטרף אליה אחיה תלמי קראונוס, ויחד הם הסיתו את סלאוקוס לתקוף את ליסימכוס. סלאוקוס ראה בפנייה זאת הזדמנות להתערב בנעשה בפוליטיקה של תראקיה ומצרים התלמיית ולהשיג השגים לטובת ממלכתו. הוא הכין משלחת צבאית כנגד ליסימכוס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד שהוא הבא בתור. הוא שלח שליח אל סלאוקוס להצהיר את נאמנותו ולהפקיד בידיו את אוצרו של ליסימכוס. כאשר שמע על כך ליסימכוס, חצה עם צבאו לאסיה הקטנה ותקף את צבאו של סלאוקוס. הוא מת במהלך קרב קורופדיום שהתקיים בשנת 281 לפנה"ס. גורלה של ליסנדרה לא ידוע.

==קישורים חיצוניים==
* [http://www.tyndalehouse.com/egypt/ptolemies/lysandra_fr.htm ליסנדרה] באתר Ptolemaic Dynasty 

==הערות שוליים==

קטגוריה:בית תלמי
קטגוריה:נסיכות בעת העתיקה
קטגוריה:נשים במאה ה-3 לפנה"ס
בניין עיריית באר שבע

עיריית באר שבע ממעוף הציפור
בניין עיריית באר שבע הוא מבנה בסגנון הברוטליסטי בבאר שבע המשמש כמשכנה של עיריית באר שבע. הבניין נמצא במרכז האזרחי של באר שבע, על יד צומת הרחובות שדרות רגר ושדרות שז"ר, ובסמוך לבנייני ציבור אחרים - בית יד לבנים ובית העם. המבנה נחנך בשנת 1972 ותוכנן על ידי האדריכלים מיכאל ושולמית נדלר ושמואל ביקסון.

הבניין נחשב לאחד מהסמלים המזוהים עם העיר, ואף מופיע על סמל העיר באר שבע.

== היסטוריה ורקע ==
בשנת 1961 הוכרזה תחרות אדריכלים לתכנון בית העירייה החדש של באר שבע, במרכז האזרחי החדש הנבנה מצפון לעיר העתיקה. בתחרות זכה משרד האדריכלים של האדריכלים מיכאל ושולמית נדלר ושמואל ביקסון, שכבר תכנן קודם לכן מבנה אחר בעיר - קולנוע קרן, שעמד לצד מקום בניין העירייה. לאחר עיכובים בבניה, נחנך בשנת 1972 הבניין החדש, ובאותה השנה הוכנס לסמל העיר החדש.

== אדריכלות ==
המבנה עשוי בטון, ברובו חשוף, ומורכב מבניין מלבני נמוך ולצדו צריח תצפית צר. למבנה המרכזי שתי קומות עטופות במעטפת בטון עבה, דמוית וילון, ומחוררת בחלונות צרים וגבוהים המסתתרים מאחוריה לכל גובה הבניין. שתי הקומות עומדות על קומת מסד מצופה אבן פראית (wild bau), הנמצאת בנסיגה מקו הבניין ומופרדת מן המסה המרכזית בחלונות פס ארוכים. בתוך המבנה שלוש חצרות פנימיות, התורמות לתאורה ולאוורור של החדרים ומאפשרות מקום מנוחה רגוע ומוגן מפני חול ואבק. 

האלמנט השני הוא מגדל תצפית צר וגבוה, עשוי בטון, שהוצב בחזית הקדמית של הבניין. במגדל הותקנה מעלית, אך כיום העלייה למגדל חסומה והוא משמש כנושא אנטנות בלבד. במקור תוכנן להציב בראש המגדל יצירת אמנות של הפסל יחיאל שמי, איתו קיימו האדריכלים שיתוף פעולה בבניין תיאטרון ירושלים, אך היא בוטלה מחוסר תקציב.

בקדמת המבנה תכננו האדריכלים רחבה ציבורית גדולה, אך כיום הפך חלקה לחניון.

עיצוב הפנים גם הוא אופייני לסגנון הברוטליסטי, ומתאפיין בשימוש בלבני סיליקט, בסידור ישר ופשוט של החדרים ובפלטת צבעים בסיסית.
הבניין בנוי על עקרונות הברוטליזם והמודרניזם שקדם לו, שמתבטאים בבטון החשוף ובחומרים, בצורה הפשוטה של מסות הבניין, בגושניות הפיסולית של הבטון ובאלמנטים כמו חלון סרט וקומת קרקע מוסגת. יחד עם זאת בולטת בבניין חדשנות צורנית והקשר מקומי המתבטאים בחזית הבטון הייחודית, שהיו שראו בה אזכור של האוהל המדברי, בציפוי קומת המסד באבן מקומית, ובחשיבה האקלימית שיצרה את ההצללה על החלונות ואת החצרות הפנימיות. המגדל הופך את המבנה לנקודת ציון במרחב העירוני, ומאזן בין הצניעות והפשטות המאפיינות את הבניין הנמוך ובין המונומנטליות הנדרשת ממבנה שלטוני.

<gallery>
עיריית באר שבע.jpg|תצורת ה"וילון" מבטון בחזית הבניין, מאחוריה מוסתרים חלונות אנכיים צרים
Coat of arms of Beersheba.svg|סמל העיר באר שבע, בו מופיע בניין העירייה
BEERS13.jpg|מסדרון בבניין - משמאל קיר לבני סיליקט, מימין החלונות האנכיים של החזית החיצונית
Beersheba City Hall 8.jpg|בניין העירייה, מבט מדרום-מזרח
</gallery>

== ראו גם ==
* הספרייה המרכזית ע"ש ארן
* קולנוע קרן

== קישורים חיצוניים ==

* מיכאל יעקובסון, [https://michaelarch.wordpress.com/2015/07/06/סיבוב-בבניין-עיריית-באר-שבע/ סיבוב בבניין עיריית באר שבע] בבלוג חלון אחורי - ארכיטקטורה ואידאולוגיה בדיסנילנד מקומי
* [http://www.brutalist-architecture.org/#!-/cx59 בניין עיריית באר שבע] באתר אדריכלות ברוטליסטית בישראל
* 

קטגוריה:באר שבע: מבנים
קטגוריה:ישראל: בתי עירייה
קטגוריה:ברוטליזם בישראל
קטגוריה:מבנים ואתרים שתכננו שולמית ומיכאל נדלר ושמואל ביקסון
צב ראשתני

צב ראשתני (שם מדעי: Platysternon megacephalum) הוא מין יחיד בסוגו ובמשפחת הצבים הראשתניים (Platysternidae) של צבים. מין זה חי בנהרות וביצות בסין ובדרום-מזרח אסיה.

צב זה סווג פעמים רבות עד שהועבר למשפחה עצמאית. בתחילה היה נחשב למין בעל-משפחת קינוסטרנויים, יחד עם הצבים המבאישים. בהמשך עבר למשפחת צבים ביצתיים ולצבי בריכה שהם קרוביו היום לעל-משפחת צבי יבשה. צב זה הוא קרוב רחוק גם של צבי היבשה האמיתיים, אך הוא עצמו חי ומותאם לחיים במים.
== מאפיינים ==
אורך הצב הראשתני עד 20 ס"מ והוא בעל שריון עבה, אך בעיקר ראש גדול ומעובה עם מקור שמזכיר מעט את צב נשכני (Chelydra). הצוואר והראש מגודלים והרגליים והשריון קטנים יותר. הצב לא מנסה להיכנס שריונו בעת מתקפה עליו, אלא יתקוף וינשוך את התוקף במקורו הגדול.

הוא חי ושוחה במים, אך עולה גם ליבשה, משתמש בטפריו החזקים כדי לטפס. הוא ניזון מדגים ומשבלולים.

צב זה מצוי בסכנת הכחדה בטבע, עקב ציד ושימוש בעורו ובשריונו בשוקי אסיה.

== תת-מינים ==
*Platysternon megacephalum megacephalum
*Platysternon megacephalum peguense
*Platysternon megacephalum shiui

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:צבים חבויי-צוואר
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:סין: זוחלים
קטגוריה:טקסונים שתוארו בידי ג'ון אדוארד גריי
קטגוריה:זוחלים מימיים
ג'יין אייר (סדרה, 1973)

הרומן "ג'יין אייר" מאת הסופרת שרלוט ברונטה שיצא לאור ב-1847 זכה לעיבודים רבים לקולנוע ולטלוויזיה. גרסה זו משנת 1973 היא עיבוד ספרותי של הרומן למיני-סדרה בהפקת ה-BBC. את הסדרה ביימה ג'ואן קראפט ומככבים בה סורקה קיוזאק ומייקל ג'ייסטון.

==תקציר עלילה==
בעיבוד זה של הרומן של שרלוט ברונטה, ג'יין אייר (סורקה קיוזאק) היא אשה צעירה עצמאית ודעתנית. היא מתקבלת לעבודה כאומנת בביתו של מר רוצ'סטר (מייקל ג'ייסטון). ג'יין אינה מודעת לעובדה שבאחוזה נמצאת אשתו של רוצ'סטר, ברטה (ברנדה קמפנר), שהיא חולת נפש וכלואה בעליית הגג.

לפירוט העלילה ראו בערך ג'יין אייר.

==צוות השחקנים==
* סורקה קיוזאק בתפקיד ג'יין אייר
* ג'ולייט וולי בתפקיד ג'יין הילדה
* מייקל ג'ייסטון בתפקיד אדוארד רוצ'סטר
* מגס ג'נקינס בתפקיד גברת פיירפקס
* סטפני ביצ'אם בתפקיד בלאנש אינגרם
* ברנדה קמפנר בתפקיד ברתה רוצ'סטר
* איזבל רוסין בתפקיד אדל
* ג'פרי וייטהד בתפקיד סט. ג'ון ריברס
* טינה הית' בתפקיד הלן ברנס
* אן טירארד בתפקיד מיס סקאצ'רד

==DVD==
ה-DVD של הסדרה מופץ על ידי חברת Acorn Media UK.

==קישורים חיצוניים==

* [http://www.bbc.co.uk/drama/janeeyre/history.shtml The History of Jane Eyre On-Screen] באתר ה-BBC
* [http://themave.com/je מצגת המבוססת על הסדרה]

קטגוריה:סרטי 1973
קטגוריה:סרטים המבוססים על ג'יין אייר
צב אף-חזיר

צב אף-חזיר (שם מדעי: Carettochelys insculpta) הוא מין יחיד בסוגו ובמשפחת הקרטוכליים (Carettochelyidae) של צבים. הוא חי בטבע באוסטרליה ובגינאה החדשה בנהרות.
== מאפיינים ==
אורך צב זה יכול להגיע ל-70 ס"מ ולמשקל 20 ק"ג. הוא בעל שריון רך יחסית לצבים ודומה בכך לצבים הרכים שהם קרוביו. הוא מבלה את זמנו בתוך המים ורק הנקבות יוצאות מהמים להטיל את הביצים. צב זה בעל ראש גדול עם אף בולט ובשרני המזכיר חזיר.

צבעו של הצב אפור וירוק כהה עד חום בהיר. הוא חי בנהרות רדודים ובוציים באזורי חיותו ומסוגל לעצור את הנשימה לזמן ממושך. הוא אוכל-כול וניזון מפירות, עלים, נבלות, חרקים, רכיכות וסרטנים.

הצב מצוי בסכנה בטבע עקב ציד ואיבוד מקומות מחיה.

==קישורים חיצוניים==

* 

==הערות שוליים==

קטגוריה:טקסונים שתוארו בידי אדוארד פירסון רמזי
קטגוריה:צבים חבויי-צוואר
קטגוריה:זוחלים מימיים
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:אוסטרליה: זוחלים
קטגוריה:פפואה גינאה החדשה: זוחלים
קטגוריה:בעלי חיים שתוארו ב-1886
גוני מרדור

גוני מרדור-בירן (27 בספטמבר 1953 – 1 במאי 2016) הייתה שדרנית רדיו, מגישה וסופרת ישראלית. נחשבה כאחת המגישות הבולטות בגלי צה"ל ובקול ישראל.

==ביוגרפיה==
גוני מרדור נולדה בשם עגניה מרדור, בתם של לאה ומוניה מרדור, מבכירי "ההגנה" ומי ששימש כמנכ"ל הראשון של רפא"ל. 

מרדור הייתה מגישה וקריינית בגלי צה"ל. ב-1991 היא הגישה את התוכנית "ערב טוב ישראל", ב-1992 את התוכנית "707", וב-1995 את התוכנית "יש עם מי לדבר". הגישה גם את "יומן הערב". כן הגישה את התוכנית "הכל דיבורים" ברשת ב'.

בשנת 2006 הצטרפה לרדיו ללא הפסקה, והגישה את "שש בערב עם גוני מרדור" - יומן אקטואליה וחדשות לסיכום אירועי היום וב-2010 את התוכנית "חמש בערב"[http://103fm.maariv.co.il/programs/Media.aspx?ZrqvnVq=EMHHKK&c41t4nzVQ=EF]. כמו כן כתבה במגזין את.

מלבד פועלה כשדרנית ומגישה, כתבה מרדור כמה ספרים, ובהם ספרי ילדים הקרויים על שמות בנותיה: "מלאך הקסם של דנה", שעסק בקשיי ההירדמות של ילדים, ו"ענת קיץ חורף", על העצמאות שרכשה בתה הפעוטה בהתלבשויות הבוקר.

בשנת 2002 יצא לאור ספר שירה שלה, "פרקי מסע לשום מקום", על ידי הוצאת הקבוץ המאוחד.

בעלה הראשון של מרדור היה רוני סביר, ששימש כתב בקול ישראל. לבני הזוג נולדו שתי בנות.
לאחר גירושיה, נישאה לעורך הדין שרגא בירן אך התגרשה גם ממנו.

גוני מרדור נפטרה בגיל 62 ממחלה קשה. היא הובאה למנוחות בבית העלמין בכפר שמריהו והותירה אחריה שתי בנות.

==ספריה==
* מלאך הקסם של דנה, הוצאת עם עובד, תל אביב, תשמ"ז 1987
* ענת, קיץ וחורף, הוצאת מסדה, גבעתיים, 1989
* פרקי מסע לשום מקום, הוצאת הקיבוץ המאוחד, בני ברק, 2002

==קישורים חיצוניים==

* 

==הערות שוליים==

קטגוריה:סגל גלי צה"ל
קטגוריה:סגל קול ישראל
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:אישים הקבורים בבית הקברות בכפר שמריהו

קטגוריה:ישראליות שנולדו ב-1953
קטגוריה:ישראלים שנולדו ב-1953
קטגוריה:ישראליות שנפטרו ב-2016
קטגוריה:ישראלים שנפטרו ב-2016
מרכז אל-מיזאן לזכויות האדם

מרכז אל-מיזאן לזכויות האדם (ميزان) הוא ארגון חוץ-ממשלתי הפועל בעיקר במחנה ג'באליה שברצועת עזה. מטרות הארגון הן קידום והגנה על זכויות האדם בשטחים הפלסטיניים ובפרט ברצועת עזה, עם דגש על "כלכליות, חברתיות ותרבותיות" (ESCR); קידום זכותם של הפלסטינים להגדרה עצמית במסלולי המשפט הבינלאומי; שיפור הדמוקרטיה בחברה הפלסטינית; קידום שותפות אזרחית והפעלת לחץ כלפי הממשל על מנת לכבד את זכויות האדם. לארגון מעמד של יועץ מיוחד בארגון האומות המאוחדות.

== פעילות המרכז==
שם הארגון נגזר מהמילה "מיזאן" בערבית, שמשמעותה הוא איזון או צדק.

על פי אתר האינטרנט של הארגון, אל-מיזאן "שואף לחברה פלסטינית חופשית וריבונית שבה כל הנשים, הגברים והילדים נהנים באופן שווה מצדק חברתי, זכויות אדם, שלטון החוק וממשל תקין".

המרכז מתעד בעיקר הפרת זכויות אדם הנעשות, לטענתו, על ידי צבא הגנה לישראל. בין השאר תיעד המרכז מקרים בהם נטען שהותקפו אזורים אזרחיים במהלך מבצעים צבאיים, ומקרים של מאסר ללא משפט, רציחות פוליטיות, אלימות ועינויים.

המרכז מספק סיוע משפטי ושירותי הסברה וחינוך שמטרתם העלאת המודעות בקהילה המקומית לנושאי זכויות האדם, דמוקרטיה וסיוע הומניטרי. הוא חבר ברשת של ארגונים חוץ-ממשלתיים שונים, בהם הקואליציה להפסקת השימוש הצבאי בילדים חיילים.

בשנת 2009 המרכז, יחד עם אל-חאק ועדאלה, ניסו לגרום להוצאת צו מעצר בבריטניה נגד שר הביטחון הישראלי, אהוד ברק בגין פשעי מלחמה שהתרחשו לכאורה במהלך מבצע עופרת יצוקה.

== מימון ==
התורמים העיקריים למרכז אל-מיזאן הם:
* משרד החוץ של הולנד
* הסוכנות השווייצרית לפיתוח ושיתוף פעולה (SDC)
* ארגון נוצרי הולנדי בשם Kerkinactie
* סניף הארגון "נציבות המשפטנים הבינלאומית" בשוודיה

במספר פרויקטים של הארגון נתרמו כספים על ידי קרן מרץ גילמור, הקונסוליה הצרפתית וקרן פורד.

== קישורים חיצוניים ==
* 
* [http://www.ngo-monitor.org.il/ngos/al-mezan/ ביקורת על הארגון] באתר NGO monitor
* 

קטגוריה:הרשות הפלסטינית: ארגונים
קטגוריה:רצועת עזה
קטגוריה:ארגוני זכויות האדם
יאן שלאודראף

יאן שלאודראף (בגרמנית: Jan Schlaudraff; נולד ב-18 ביולי 1983) הוא כדורגלן עבר גרמני ששיחק בעמדות החלוץ והקשר ההתקפי. לשלאודראף שלוש הופעות במדי נבחרת גרמניה.

==קריירת מועדונים==
שלאודראף, יליד ואלדברול שבגרמניה המערבית, שיחק במועדון הנוער של האסיה בינגן, ובשנת 2001 עלה לקבוצה הבוגרת של המועדון והפגין יכולת גבוהה, והבקיע שערים במספרים גבוהים. בשנת 2002 נרכש על ידי בורוסיה מנשנגלדבך, שם שיחק שלוש עונות. בתקופה זו ערך עשר הופעות בלבד בקבוצה הבכירה, ושיחק בעיקר בקבוצת המילואים של המועדון, בה הבקיע 25 שערים ב-61 הופעות. בפגרת החורף של עונת 2004/05 חתם שלאודראף באלמניה אאכן מהבונדסליגה השנייה, ומונה לקפטן הקבוצה. בעונת 2005/06 הבקיע שלאודראף 11 שערים לטובת אלמניה אאכן, וסייע למועדון להעפיל אל הבונדסליגה, לאחר ארבעה עשורים שהמועדון נעדר ממנה. בעונת 2006/07 הבקיע שלאודראף שמונה שערים לאלמניה אאכן, אך לא הצליח למנוע את נשירת המועדון בחזרה לבונדסליגה השנייה כעבור עונה אחת.

יכולתו הגבוהה של שלאודראף במדי אלמניה אאכן עוררה עניין במועדונים הגדולים, ובקיץ 2007 נרכש על ידי באיירן מינכן תמורת 1.2 מיליון אירו. שלאודראף נאלץ להתחרות על מקום בהרכב עם חלוצים כלוקה טוני, מירוסלב קלוזה ולוקאס פודולסקי, ומאמנו, אוטמאר היצפלד, מיעט להשתמש בו. שלאודראף בעיקר נכנס כמחליף, וערך סך הכל שמונה הופעות בקבוצה הבוגרת של באיירן מינכן, וערך עוד מספר הופעות בקבוצת המילואים. למרות האכזבה האישית של שלאודראף בעונה זו בבאיירן מינכן, הוא זכה עם הקבוצה בשלושה תארים: אליפות הבונדסליגה, הגביע הגרמני וגביע הליגה הגרמנית. 

בתום עונה אחת בבאיירן מינכן, חתם שלאודראף בהנובר 96 ביולי 2008. שלאודראף הצליח באופן יחסי בהנובר, שם שיחק שבע עונות, והוסט לעמדת הקשר. את שעריו הראשונים הבקיע בניצחון 5-1 מול בורוסיה מנשנגלדבך בספטמבר 2008, כאשר כבש צמד, ועד לתום העונה הבקיע חמישה שערים. עונת השיא של שלאודראף עם הנובר הייתה 2010/11, בה סיימה הקבוצה במקום הרביעי בבונדסליגה, ושלאודראף הבקיע ארבעה שערים, כשהוא משתף פעולה בהתקפה עם דידייה יה קונאן, לארס שטינדל ומוחמד עבדלאווי. הצלחה זו הקנתה להנובר מקום במוקדמות הליגה האירופית, שם פגשה את סביליה באוגוסט 2011. שלאודראף הבקיע צמד בניצחון 2-1 על סביליה, והנובר עלתה לשלב הבתים של הליגה האירופית, ונעצרה רק ברבע הגמר, לאחר הפסד במפגש כפול לאתלטיקו מדריד. שלאודראף הפגין יכולת גבוהה בעונה זו של הנובר בליגה האירופית, והבקיע מספר שערים חשובים.

בעונת 2014/15 שלאודראף שיחק חמישה משחקים בלבד, ואיבד את מקומו בהרכב. בתום עונה זו שוחרר מהנובר, עם תום חוזהו בקבוצה. לאחר מכן פרש ממשחק פעיל.

לאחר פרישתו, שלאודראף החל להתמחות בפ.צ. קלן כמנהל ספורטיבי.

==קריירה בינלאומית==
לשלאודראף שלוש הופעות במדי נבחרת גרמניה, במשחקי ידידות ובמשחקים במסגרת מוקדמות יורו 2008.

==תארים==
עם באיירן מינכן:
* אליפות הבונדסליגה: 2007/08
* הגביע הגרמני: 2007/08
* גביע הליגה הגרמנית: 2007

== קישורים חיצוניים ==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני בורוסיה מנשנגלדבך
קטגוריה:כדורגלני אלמניה אאכן
קטגוריה:כדורגלני באיירן מינכן
קטגוריה:כדורגלני הנובר 96
קטגוריה:כדורגלני נבחרת גרמניה
קטגוריה:גרמנים שנולדו ב-1983
מצר קנסו

מצר קנסו (באנגלית: Canso Strait) הוא מצר ים בפרובינציה הקנדית נובה סקוטיה, המפריד בין חצי האי נובה סקוטיה לבין האי קייפ ברטון, ומקשר (ביחד עם המצרים קבוט ואִיל-בל) בין מפרץ סנט לורנס לבין האוקיינוס האטלנטי.

רוחבו הממוצע של המצר הוא 3 קילומטרים (קילומטר בנקודה הצרה ביותר), מימיו עמוקים – למעלה מ-60 מטרים, ואורכו 27 ק"מ.

"סוללת קנסו" , שנבנתה בשנת 1955, מאפשרת חצייה של המצר ומעבר כלי רכב ורכבות בין חצי האי נובה סקוטיה והאי קייפ ברטון. ואילו תעלת קנסו שנחפרה בצדה המזרחי של הסוללה, שומרת על חופש השיט של כלי שיט.

שמו של המצר נגזר מהמילה Kamsok, שפירושה "מקום מעבר לצוקים" בשפת המיקמק של בני השבט מיקמק .

==קישורים חיצוניים==

* [http://www.thecanadianencyclopedia.ca/en/article/strait-of-canso/ מצר קנסו], באתר [http://www.thecanadianencyclopedia.ca/en/ האנציקלופדיה הקנדית] 
* 

קנסו
קנסו
קטגוריה:נובה סקוטיה: גאוגרפיה
אורגיאה

אורגיאה (נפטרה ב-1275) הייתה חזנית בבית הכנסת של הנשים שבוורמס בימי הביניים.

מרת אורגיאה מתוארת בשני חיבורים בני התקופה. מן הספר "נפשות הצדיקים" מאת לודוויג לויזון (1855) עולה כי אין מקורות רבים אודות מרת אורגיאה ואף לא תיאור שלה בספר הזכרונות של וורמס. היא מתוארת כאישה למדנית שהובילה את נשות הקהילה בתפילה ובפיוטים כשהן התקשו לראות ולשמוע את המתרחש בבית הכנסת של הגברים, שעמד מרחק רב מהן. בספר "הנשים היהודיות במדע, בספרות ובאמנות" מאת מאיר קייזרלינג (Meyer Kayserling ,1879) מתוארת אורגיאה כאישה הידועה באדיקותה.

ממוזער
על מצבתה שבבית הקברות בוורמס מופיעה הכתובת:

== קישורים חיצוניים ==
* דוד שפרבר, [http://www.kodeshbook.co.il/UploadProductFiles/sperber.pdf "הנשים המפללות לעצמן"], עמודים 6–7

== הערות שוליים ==

קטגוריה:חזנים גרמנים
קטגוריה:וורמס: אישים
קטגוריה:נפטרים ב-1275
אנדראס גרליץ

אנדראס גרליץ (בגרמנית: Andreas Görlitz; נולד ב-31 בינואר 1982 בויילהיים שבגרמניה המערבית) הוא כדורגלן עבר גרמני, ששיחק בעמדת המגן הימני. לגרליץ שתי הופעות במדי נבחרת גרמניה.

==קריירת מועדונים==
גרליץ החל את קריירת הבוגרים במינכן 1860 בשנת 2000, ושיחק בעיקר בקבוצת המילואים בעמדת הקשר. את הופעת הבכורה בקבוצה הבכירה ערך בפברואר 2002, בהפסד 2-1 לנירנברג במסגרת הבונדסליגה. בעונת 2003/04 הוסב גרליץ לעמדת המגן הימני, והחל לתפוס מקום קבוע בהרכב של מינכן 1860, ואת שערו הראשון בקבוצה הבקיע בניצחון 3-0 על איינטרכט פרנקפורט בפברואר 2004. עם זאת, בתום העונה נשר גרליץ עם מינכן 1860 אל הבונדסליגה השנייה. גרליץ לא נשאר במינכן 1860 לאחר הירידה, וחתם בשורות היריבה העירונית, באיירן מינכן. את עונת 2004/05 החל גרליץ היטב וזכה לשחק מספר משחקים בהרכב, אך נפצע בצורה חמורה במשחק ליגת האלופות מול יובנטוס בשלב הבתים, והחמיץ את שארית העונה וגם את עונת 2005/06. בתקופה זו, זכתה באיירן מינכן בשני דאבלים תחת המאמן פליקס מגאת. בעונת 2006/07 חזר גרליץ לשחק, וערך 11 הופעות ליגה במדי באיירן מינכן, אך היה שותף לעונה מאכזבת בה הקבוצה סיימה במקום הרביעי ולא העפילה לליגת האלופות. 

בקיץ 2007 הושאל גרליץ לקרלסרוהה, העולה החדשה לבונדסליגה, למשך עונה אחת. בעונת 2007/08 גרליץ וקרלסרוהה סיימו עונה טובה מהמצופה, במקום ה-11 בבונדסליגה, הרחק ממאבקי התחתית. בתום העונה, הושאל גרליץ לקרלסרוהה לעונה נוספת. בעונה זו, גרליץ נפצע שוב וכמות הופעותיו פחתה, וקרלסרוהה נשרה אל הבונדסליגה השנייה. בתום עונה זו חזר גרליץ לבאיירן מינכן, לשנה האחרונה שנשארה לו בחוזה. בעונה זו, 2009/10, שיחק גרליץ בעיקר בקבוצת המילואים, אך הוקפץ לסגל הקבוצה לגמר ליגת האלופות 2010, בו הפסידה באיירן מינכן 2-0 לאינטר מילאנו. גרליץ לא שותף בגמר זה. באיירן מינכן זכתה באותה עונה בדאבל נוסף, לו גרליץ היה שותף.

בתום עונת 2009/10, שוחרר גרליץ מבאיירן מינכן עם תום חוזהו, וחתם באינגולשטאדט 04 מהבונדסליגה השנייה. גרליץ היה שחקן הרכב בשתי עונותיו הראשונות בקבוצה, שסיימה בהן בחלק התחתון של הטבלה, אך רחוק ממאבקי התחתית. בעונה השלישית, 2012/13, גרליץ מיעט לשחק, ובתום עונה זו שוחרר מאינגולשטאדט וחתם בשנת 2014 בסן חוזה ארת'קווייקס מליגת ה-MLS, שם ערך שלוש הופעות בלבד בגין פציעה, ובסוף עונת 2014 שוחרר מהמועדון. מעט לאחר שחרורו פרש גרליץ מכדורגל.

==קריירה בינלאומית==
גרליץ ערך תשע הופעות במדי נבחרת גרמניה בכדורגל עד גיל 21, ובספטמבר 2004 ערך את הופעת הבכורה במדי נבחרת גרמניה הבוגרת, במשחק ידידות מול נבחרת ברזיל, שהסתיים בתיקו 1-1. במשחק זה נכנס גרליץ כמחליף בדקה ה-85. כעבור חודש, גרליץ בישל שער לתומאס ברדריץ' במשחק מול נבחרת איראן, שהסתיים בתוצאה 2-0 לגרמניה. זו הייתה הופעתו השנייה והאחרונה של גרליץ במדים הלאומיים.

==חיים אישיים==
נוסף על היותו כדורגלן, גרליץ הוא גם מוזיקאי, המשמש גיטריסט וסולן בלהקת הרוק הגרמנית Room 77, בה היה חבר גם אחיו מרקוס. בשנת 2009 הוציאה הלהקה אלבום בכורה.

==תארים==
עם באיירן מינכן:
* אליפות הבונדסליגה (3): 2004/05, 2005/06, 2009/10
* הגביע הגרמני (3): 2004/05, 2005/06, 2009/10

== קישורים חיצוניים ==

קטגוריה:מגני כדורגל גרמנים
קטגוריה:כדורגלני מינכן 1860
קטגוריה:כדורגלני באיירן מינכן
קטגוריה:כדורגלני קרלסרוהה
קטגוריה:כדורגלני אינגולשטאדט 04
קטגוריה:כדורגלני סן חוזה ארת'קווייקס
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:מוזיקאים גרמנים
קטגוריה:גרמנים שנולדו ב-1982
Match Grade (תחמושת)

תחמושת Match Grade ב[[קליבר 7.5x55 מ"מ שווייץ מדגם GP-11.]]
לתחמושת שבה משתמשים יש השפעה רבה על הדיוק של ה[[רמינגטון M24. מעבר מתחמושת רגילה לתחמושת Match Grade מגדיל את הדיוק פי 2, מדקת קשת אחת לחצי דקת קשת.]]
תחמושת Match Grade היא תחמושת כדורי רובה שמיוצרים באיכות גבוהה במיוחד על מנת להשיג דיוק מרבי ונועדו לשימושים של קליעה, קליעה אולימפית וצליפה. זוהי תחמושת צליפה ייעודית. תחמושת זו איכותית באופן ניכר מהתחמושת הרגילה ושימוש בה מגדיל את דיוק הירי, שנמדד בפיזור זוויתי מקסימלי בדקות קשת (MOA): ככל שהפיזור (וערך ה-MOA) קטן יותר כך הירי מדויק יותר. רובי צלפים צבאיים מודרניים רבים מקבצים ב-1 דקת קשת עם תחמושת רגילה וכ-0.5 דקת קשת עם תחמושת Match Grade.

מקור השם "Match Grade" נובע מייעודה המקורי: תחמושת לתחרויות קליעה (באנגלית תחרות כזאת נקראת Match) ברובי קליעה אולימפיים. רובים אלה מדויקים ביותר ויכולים לקבץ בדיוק של 0.3 דקת קשת (כלומר: במרחק 100 מטר הפיזור המקסימלי יהיה 8.73 מ"מ) ולשם כך צריכים תחמושת איכותית במיוחד, מיוצרת בקפידה ובעלת גימור מושלם, שתתאים לרובה. כתוצאה מכך, תחמושת ה-Match Grade קשה הרבה יותר לייצור המוני בפס ייצור והיא יקרה באופן ניכר מתחמושת צבאית רגילה. בעשורים האחרונים, עם התפתחות תחום הצליפה הצבאית והשתכללות רובי הצלפים והגדלת דיוקם, לעיתים עד לרמות של רובי קליעה אולימפיים, החל שימוש בתחמושת Match Grade גם בקרב כוחות מיוחדים, יחידות קומנדו ויחידות השתלטות ולוחמה בטרור. כמו כן, חברות נשק החלו בפיתוח וייצור של תחמושת ברמת ביניים בין התחמושת הרגילה לתחמושת ה-Match Grade שאמורה לספק דיוק משופר ביחס לתחמושת הרגילה אך במחיר סביר יותר ובכמויות גדולות יותר. דוגמה ל"תחמושת ביניים" כזאת היא ה-M118LR בקליבר 7.62x51 מ"מ נאט"ו.

;דוגמאות:
* רובה הצלפים רמינגטון M24 מקבץ ב-1.0 דקת קשת ומטה עם תחמושת M118 רגילה, ב-0.6–0.5 דקת קשת עם תחמושת M118LR ומתחת ל-0.5 דקת קשת עם תחמושת Match Grade.
* רובה הצלפים הכבד בארט M82A1 מקבץ ב-3.0–1.5 דקת קשת עם תחמושת 12.7x99 מ"מ נאט"ו רגילה (שמיועדת במקור למקלע כבד M2 בראונינג) ובדיוק של 1.0 דקת קשת עם תחמושת Match Grade.
* רובה הצלפים בארט MRAD מקבץ ב-1.0 דקת קשת ומטה עם תחמושת 0.338 רגילה, ו-0.5 דקת קשת עם תחמושת 0.338 ברמת Match Grade.
* רובה הצלפים Patriot Arms Genesis מקבץ ב-1.0 דקת קשת ומטה עם תחמושת M118 רגילה, וב-0.25 דקת קשת עם תחמושת Match Grade.
* רובה הצלפים טנגו 51 מקבץ ב-0.25 דקת קשת ומטה עם תחמושת Match Grade, דיוק ברמה של רובה קליעה אולימפי.

קטגוריה:תחמושת
קטגוריה:תחמושת לנשק קל